**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

B. Petranovića 8, 23 000 Zadar

Tel.: 023/350 351

Faks.: 023/350 355

KLASA:   351-07/23-01/122

URBROJ: 2198-07-03/1-23-2

Zadar, 22. kolovoza 2023. godine

Upravni odjel za prostorno uređenje, zaštitu okoliša i komunalne poslove Zadarske županije, na temelju članka 82. stavka 3., članka 160. stavka 1. i članka 162. Zakona o zaštiti okoliša (Narodne novine broj 80/13., 158/13., 78/15., 12/18. i 118/18.), te članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine broj 64/08.) daje sljedeću

**I N F O R M A C I J U**

**o zahtjevu za provedbu postupka Ocjene o potrebi procjene utjecaja na okoliš za zahvat**

***Izgradnja privremene betonare za izgradnju Lukoran Resorta, otok Ugljan, Zadarska županija***

**Tijelo nadležno za provedbu postupka:** Upravni odjel za prostorno uređenje, zaštitu okoliša i komunalne poslove Zadarske županije, Božidara Petranovića 8, Zadar.

**Pravni temelj za vođenje postupka ocjene o potrebi procjene utjecaja zahvata na okoliš**su odredbe članka 78. stavka 1. Zakona o zaštiti okoliša (Narodne novine broj 80/13., 158/13., 78/15., 12/18. i 118/18.)

i odredbe članaka 24., 25., 26. i 27. Uredbe o procjeni utjecaja zahvata na okoliš (Narodne novine broj 61/14. i 3/17.).Naime, za zahvat naveden u točki 3.2. Priloga III. Uredbe *Betonare nazivnog kapaciteta 30m3/sat i više* ocjenu o potrebi procjene utjecaja zahvata na okoliš provodi nadležno upravno tijelo u županiji. Osim navedenog, člankom 27. stavkom 1. Zakona o zaštiti prirode propisano je da se za zahvate za koje je određena provedba ocjene o potrebi procjene utjecaja na okoliš, Prethodna ocjena obavlja u okviru postupka ocjene o potrebi procjene.

**Nositelj zahvata:**Lukoran Resort d.o.o., Zadar

**Lokacija zahvata:** Zahvat se planira na k.č.zem. 1234/35 K.O. Lukoran, u Općini Preko na otoku Ugljanu, Zadarska županija.

**Sažeti opis zahvata:** Na k.č.zem. 1234/35 k.o. Lukoran izvela bi se privremena betonara za proizvodnju gotovog betona za potrebe izgradnje turističkog naselja u Ugostiteljsko-turističkoj zoni Mačjak-Šumljak, sukladno Građevinskoj dozvoli izdanoj investitoru LUKORAN RESORT d.o.o., Zadar za građenje turističkog naselja Ugostiteljsko-turističke zone Mačjak-Šumljak KLASA: UP/I-361-03/22- 01/000701, URBROJ: 2198-07-05-01/4-22-0041, od 28. prosinca 2022. Planirana građevina je privremena betonara za proizvodnju gotovog betona tipa ELKOMIX – 60 QUICK MASTER. Postrojenje se sastoji od bunkera za agregat kapaciteta 4x15m3 postavljenog na nosače, sabirnog transportera, okvira za miješalicu, miješalice i 2 silosa za cement kapaciteta 75 t svaki. Postrojenje je postavljeno na horizontalnu armirano–betonsku podlogu. Pristupne rampe za utovarivače smještene s obje dulje strane bunkera izvedene su pod nagibom 15° i stabilizirane potpornim armirano-betonskim zidovima. S obje strane postrojenja nalaze se po dva separatora za agregat površine 4,0 x 4,0 m svaki, odijeljeni predgotovljenim armirano-betonskim elementima. Armirano-betonska podloga postrojenja je dimenzija cca 9,0 x 20,0 m s pristupnim rampama dimenzija cca 7,0 x 10,0 m. Ukupna tlocrtna površina postrojenja, separatora agregata i manipulativnih površina iznosi cca 18,50 x 39,0 m. Proizvodni kapacitet betonare iznosi 50 – 55 m3 /h.

**Sažeti opis postupka:** nositelj zahvata je uz zahtjev za ocjenu o potrebi procjene dostavio Elaborat zaštite okoliša, koji je izradio ovlaštenik Ekonerg d.o.o., 10000 Zagrb, Koranska 5. Na temelju Elaborata zatražit će se mišljenje tijela i/ili osoba određenih posebnim propisima i jedinica lokalne samouprave o tome je li moguće očekivati značajan negativan utjecaj na području njihove nadležnosti. Osim toga, sukladno Zakonu o zaštiti prirode, pribavit će se i prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Nakon razmotrenih mišljenja tijela i/ili osoba određenih posebnim propisima i jedinica lokalne samouprave i mišljenja javnosti i zainteresirane javnosti ovo tijelo će donijeti rješenje kojim će utvrditi treba li, ili ne treba, provesti postupak procijene utjecaja na okoliš, odnosno je li zahvat prihvatljiv za ekološku mrežu.

**Nadležna tijela i  pravne osobe s javnim ovlastima - sudionici u postupku:**

1. Hrvatske vode, Vodnogospodarski odjel za slivove južnog Jadrana, Vukovarska 35, 21000 Split
2. Općina Preko, Trg hrvatske nezavisnosti 2**, 23273 Preko**

**Način davanja mišljenja:**U svrhu informiranja javnosti i zainteresirane javnosti ova informacija i Elaborat zaštite okoliša objavljuju se na mrežnim stranicama Zadarske županije (www.zadarska-zupanija.hr). Javnost i zainteresirana javnost može dostaviti mišljenje o zahtjevu za ocjenu o potrebi procjene utjecaja na okoliš na adresu: Zadarska županija, Upravni odjel za prostorno uređenje, zaštitu okoliša i komunalne poslove, Božidara Petranovića 8, 23 000 Zadar u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**Upravni odjel za prostorno uređenje, zaštitu okoliša i komunalne poslove Zadarske županije objavit će na mrežnim stranicama Zadarske županije rješenje doneseno povodom predmetnog zahtjeva.